open-index/open-wikipedia-markdown huggingface dataset:
Dheepan

***Dheepan: Ο άνθρωπος χωρίς πατρίδα*** (πρωτότυπος τίτλος: Dheepan, *Ντιπάν*) είναι ο τίτλος γαλλικής δραματικής ταινίας, παραγωγής 2015, σε σκηνοθεσία και σενάριο του Ζακ Οντιάρ. Είναι εν μέρει εμπνευσμένη από τα *[[Περσικά γράμματα]]* του Μοντεσκιέ. Με πρωταγωνιστή τον συγγραφέα και πολεμιστή σε παιδική ηλικία των τίγρεων του Ταμίλ Τζεσουθάσαν Αντονιθάσαν, η ταινία περιγράφει την ιστορία τριών προσφύγων Ταμίλ που εγκαταλείπουν την παραδομένη στον εμφύλιο πόλεμο Σρι Λάνκα και μεταναστεύουν στη Γαλλία ελπίζοντας να ξαναφτιάξουν τις ζωές τους. Η ταινία κέρδισε τον Χρυσό Φοίνικα στο Φεστιβάλ Καννών 2015.

## Πλοκή
Ο Sivadhasan (Τζεσουθάσαν Αντονιθάσαν) είναι πολεμιστής των «τίγρεων του Ταμίλ» κατά τη διάρκεια των τελευταίων ημερών του εμφύλιου πολέμου στη Σρι Λάνκα. Όταν οι πολεμικές συγκρούσεις σταματούν, βρίσκεται στην πλευρά των ηττημένων. Αναγκάζεται να μετακινηθεί σε ένα καταυλισμό προσφύγων και αποφασίσει να μεταναστεύσει στη Γαλλία για να κάνει μια καινούργια αρχή στη ζωή του. Προκειμένου όμως να εξασφαλίσει πολιτικό άσυλο, πρέπει να σκαρφιστεί μια πειστική ιστορία. Αποκτά το διαβατήριο ενός νεκρού ανθρώπου, του Ντιπάν (*Dheepan*), και με τη Γιαλίνι (Kalieaswari Srinivasan) και ένα εννιάχρονο κορίτσι, την Ιλαγιάλ (Claudine Vinasithamby), παριστάνοντας την οικογένεια επιβιβάζονται σε ένα πλοίο με προορισμό το Παρίσι. Όταν φτάνουν, ο Sivadhasan βρίσκει δουλειά ως καθαριστής σε πολυκατοικία και αρχινά να χτίζει μια καινούργια ζωή στο Le Pré-Saint-Gervais, νοτιοανατολική συνοικία του Παρισιού, που τελικά φαίνεται να είναι μια άλλη περιοχή συγκρούσεων για αυτόν.

## Ηθοποιοί
*Τζεσουθάσαν Αντονιθάσαν ως Ντιπάν/Sivadhasan
*Kalieaswari Srinivasan ως Γιαλίνι 
*Claudine Vinasithamby ως Ιλαγιάλ
*Vincent Rottiers ως Brahim 
*Marc Zinga ως Γιουσούφ

## Υποδοχή
Η ταινία κέρδισε τον Χρυσό Φοίνικα στο Φεστιβάλ Καννών του 2015. Μετά την απονομή, ο Ζακ Οντιάρ δήλωσε: «Το να μου απονέμουν ένα βραβείο οι αδερφοί Κοέν είναι κάτι το πολύ ξεχωριστό. Είμαι πολύ συγκινημένος».

Σύμφωνα με τον κριτικό Andrew Pulver, «ίσως δεν είναι η πιο άμεσα ξεσηκωτική ταινία του σκηνοθέτη, αλλά με το υποεκτιμημένο ύφος της είναι μια πολύ δυνατή δουλειά». Σχολιάζοντας την ταινία, ο κριτικός Jason Gorber σημειώνει ότι πέρα από την περιγραφή των εμπειριών και της προσαρμογής των προσφύγων, η ταινία «είναι επικριτική χωρίς να επιδιώκει να διδάξει, και το μήνυμά της για το ανθρώπινο πνεύμα και πώς δεσμοί αγάπης μπορούν να ανθίσουν με τους πιο εκπληκτικούς τρόπους, είναι εξαιρετικά συγκινητικό». Η εφημερίδα *[[The Independent]]* την αποκάλεσε «μια ριζοσπαστική και εκπληκτική ταινία που γυρίζει ανάποδα την κοινότοπη αντίληψη για τους πρόσφυγες».

## Παραπομπές


## Εξωτερικοί σύνδεσμοι
*''Dheepan'' στο Why Not Productions 
*
*
*

Κατηγορία:Ταινίες του 2015
Κατηγορία:Γαλλικές δραματικές ταινίες
Κατηγορία:Νικητές Χρυσού Φοίνικα
Κατηγορία:Ταινίες με θέμα τη μετανάστευση
Κατηγορία:Γαλλικές αστυνομικές ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στην Ινδία
Κατηγορία:Ταινίες γυρισμένες στην Αγγλία
Άραχθος Παχυκαλάμου

190px|μικρογραφία|Το λογότυπο του συλλόγου.
Ο **Άραχθος Παχυκαλάμου** είναι ποδοσφαιρική ομάδα με έδρα το Δημοτικό Γήπεδο Παχυκαλάμου Άρτας. Ιδρύθηκε το 1983, ανήκει στη δύναμη της Ε.Π.Σ.  Άρτας κι έχει συμμετοχές στη Δ΄ Εθνική.

## Ιστορία
### Ίδρυση και πρωτάθλημα
Ιδρύθηκε το 1983 και από το 1983 μέχρι το 1988 αγωνιζόταν στα τοπικά πρωταθλήματα της Άρτας. Από το 1988 μέχρι το 1999 η ομάδα σταμάτησε την λειτουργία της.

Το 1999 επανιδρύθηκε και τη σεζόν 2003-04 πήρε το πρώτο του πρωτάθλημα. Την σεζόν 2004-05 αγωνίστηκε στην Δ΄ Εθνική για πρώτη φορά στην ιστορία του, τερματίζοντας στην 12 θέση και υποβιβάστηκε στο τοπικό.

Δεν άργησε να επανέλθει στα σαλόνια της Δ΄ Εθνικής καθώς την σεζόν 2005-06 στέφθηκε ξανά πρωταθλητής ΕΠΣ Άρτας και την σεζόν 2006-07 τερμάτισε 11ος στο πρωτάθλημα της Δ' Εθνικής και υποβιβάστηκε στο τοπικό για δεύτερη φορά στην ιστορία του.

Την σεζόν 2007-08 κατέκτησε το τρίτο του πρωτάθλημα ΕΠΣ Άρτας και την σεζόν 2008-09 έκανε μια εξαιρετική πορεία στο πρωτάθλημα της Δ΄ Εθνικής παλεύοντας για την πρώτη θέση καθώς έμεινε μία ανάσα από την κορυφή. Την επόμενη χρονιά,2009-10,υποβιβάστηκε ξανά στο τοπικό. Λίγο αργότερα, έπαψε να λειτουργεί και δε συμμετείχε στα τοπικά πρωταθλήματα.

### Κύπελλο ΕΠΣ Άρτας
Την σεζόν 2004-05 κατέκτησε το πρώτο κύπελλο ΕΠΣ Άρτας στην ιστορία του επικρατώντας του Αετού Διασέλου 3-1 ενώ την προηγούμενη περίοδο ήταν φιναλίστ στον τελικό Κυπέλλου ΕΠΣ Άρτας,όπου ηττήθηκε 3-1 από την Αναγέννηση Άρτας.

## Διαδρομή σε εθνικές κατηγορίες

## Διακρίσεις
* Πρωταθλήματα ΕΠΣ Άρτας:3 (2003-04, 2005-06, 2007-08)
* Κύπελλο ΕΠΣ Άρτας:1 (2004-05)
* Φιναλίστ ΕΠΣ Άρτας:1 (2003-04)

## Παραπομπές


Κατηγορία:Αθλητικοί σύλλογοι Άρτας
Κατηγορία:Ιδρύσεις αθλητικών συλλόγων το 1983
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1983
Ηρακλής Γκαντίνας

Ο **Ηρακλής Γκαντίνας** ήταν Έλληνας ποδοσφαιριστής της πρώιμης μεταπολεμικής εποχής, ο οποίος αγωνιζόταν ως τερματοφύλακας για την ομάδα του Άρη κατά την δεκαετία του '50.

## Καριέρα
Ο Γκαντίνας εντάχθηκε στο δυναμικό του Άρη στα δεκαέξι του χρόνια και έπαιξε για πρώτη φορά στον αγώνα που ολοκλήρωσε την τελική φάση του πανελλήνιου πρωταθλήματος του 1949, όπου οι "κίτρινοι" ηττήθηκαν από τον Παναθηναϊκό με 0-2 στην Θεσσαλονίκη.

Την επόμενη σεζόν, αγωνίστηκε στους περισσότερους αγώνες της κανονικής περιόδου, λόγω τραυματισμού του βασικού τερματοφύλακα, Κώστα Βελλιάδη. Συμμετείχε, επίσης, στον επαναληπτικό προημιτελικό αγώνα για την διοργάνωση του κυπέλλου Ελλάδος, όπου ο Άρης κατέβαλε την αντίσταση του ΠΑΟΚ με 3-1, όπως και στον ημιτελικό κατά του Εθνικού, που βρήκε τους "κίτρινους" νικητές με 2-1.

Τις επόμενες χρονιές αγωνίστηκε σε λίγους αγώνες με την πρώτη ομάδα του Άρη, αφού ο Βελλιάδης κυριάρχησε κάτω από τα δοκάρια της ομάδας. Τον Φεβρουάριο του 1955, ο τελευταίος τραυματίστηκε και ο Γκαντίνας έπαιξε σε όλους τους αγώνες για το πρωτάθλημα Θεσσαλονίκης και το κύπελλο Ελλάδος.

Την σεζόν 1955-56, αγωνίστηκε ως βασικός τερματοφύλακας της ομάδας, κατακτώντας το πρωτάθλημα βορείου ομίλου, ενώ στην τελική φάση του πανελλήνιου πρωταθλήματος μοιράστηκε την θέση με τον Γιάννη Συργιάννη.

Το 1956-57, έπαιξε σε μόλις τέσσερις αγώνες, αφού πλέον είχε πάρει την θέση του βασικού τερματοφύλακα ο Δημήτρης Αχπαρίδης. Αποχώρησε μετά το τέλος της χρονιάς και μετανάστευσε στην Στουτγκάρδη, όπου αγωνίστηκε σε τοπική ομάδα. Ήταν μεγαλύτερος αδελφός του μετέπειτα τερματοφύλακα του Άρη Γιώργου Γκαντίνα.

## Στατιστικά


* *Τα στοιχεία του πίνακα δεν είναι ολοκληρωμένα, λόγω ελλιπούς ενημέρωσης από τα [[Μέσα ενημέρωσης|ΜΜΕ]] της εποχής*

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Γκαντίνας Ηρακλής | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
ΑΣΠΤΤ

**ΑΣΠΤΤ** είναι τα αρχικά για **Ασοσιασιόν Σπορτίβ ντε Ποστ, Τελεγκράφ ε Τελεφόν**.

Επρόκειτο, αρχικά για την ονομασία η οποία αποδιδόταν στους αθλητικούς συλλόγους των Γάλλων υπαλλήλων των ταχυδρομείων. Από την ένωση των συλλόγων αυτών προήλθε μία ομοσπονδία: η Αθλητική Ομοσπονδία των ΑΣΠΤΤ.

## Κατάλογος συλλόγων που φέρουν την επωνυμία ΑΣΠΤΤ

Σήμερα, αριθμός συλλόγων βρίσκεται, λόγω της κοινής τους ιστορίας, ενοποιημένος υπό την επωνυμία ΑΣΠΤΤ, ανάμεσά τους οι παρακάτω:
* ΑΣΠΤΤ Αιξ-αν-Προβάνς - 1952
* ΑΣΠΤΤ Αννεσύ
* ΑΣΠΤΤ Αράς
* ΑΣΠΤΤ Μπορντό - 1905
* ΑΣΠΤΤ Μπρεστ - 1946
* ΑΣΠΤΤ Καέν - 1931
* ΑΣΠΤΤ Σαρλβίλ-Μεζιέρ
* ΑΣΠΤΤ Λιλ Μετροπόλ - 1922
* ΑΣΠΤΤ Λιμόζ - 1941
* ΑΣΠΤΤ Μαρσέιγ - 1907
* ΑΣΠΤΤ Μετζ - 1967
* ΑΣΠΤΤ Μονπελιέ - 1931
* ΑΣΠΤΤ Μυλούζ - 1974
* ΑΣΠΤΤ Νανσί - 1926
**Γκραν-Νανσί ΑΣΠΤΤ Χαντμπόλ
**ΑΣΠΤΤ Νανσί Ουοτέρ-Πολό
* ΑΣΠΤΤ Ναντ - 1943
**ΑΣΠΤΤ Ναντ Φουτμπόλ
* ΑΣΠΤΤ Νις - 1920
* ΑΣΠΤΤ Παρί - 1908
* ΑΣΠΤΤ Πουατιέ
* ΑΣΠΤΤ Σαιντ-Ετιέν - 1940
* ΑΣΠΤΤ Στρασμπούρ - 1937
* ΑΣΠΤΤ Τουλόν
* ΑΣΠΤΤ Τουλούζ

## Παραπομπές


## Εξωτερικός Σύνδεσμος

* Επίσημη ιστοσελίδα της Αθλητικής Ομοσπονδίας των ΑΣΠΤΤ
* Κατάλογος των ΑΣΠΤΤ της Γαλλίας

Κατηγορία:Αθλητικοί σύλλογοι Γαλλίας
Στέλιος Σπανός

Ο **Στέλιος Σπανός** ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας από το 1948 μέχρι το 1955.

## Καριέρα
Ο Σπανός έπαιξε για πρώτη φορά με την φανέλα του Άρη την σεζόν 1948-49, όταν αγωνίστηκε ως αναπληρωματικός στον χώρο του κέντρου. Διακρινόταν για τα αμυντικά του καθήκοντα και συνέχισε ως αλλαγή μέχρι την σεζόν 1951-52, όταν πήρε περισσότερο χρόνο συμμετοχής.

Την επόμενη χρονιά, κατέκτησε το πρωτάθλημα Θεσσαλονίκης, διακρινόμενος στους δύο αγώνες μπαράζ εναντίον του Ηρακλή, όπου μετά το ισόπαλο 0-0 στις 19 Απριλίου, οι "κίτρινοι" κέρδισαν με γκολ του Στεργιώτη λίγο πριν την λήξη στον επαναληπτικό της 2 Μαΐου 1953. Ο Σπανός αγωνίστηκε στα ματς της τελικής φάσης, όπου ο Άρης κατέλαβε την τρίτη θέση.

Την επόμενη σεζόν αγωνίστηκε, κατά κύριο λόγο, στον πρώτο γύρο του πρωταθλήματος Θεσσαλονίκης, ενώ την τελευταία του χρονιά, το 1954-55, έπαιξε μόλις σε δύο αγώνες.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Σπανός Στέλιος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Φώτιος Χρηματόπουλος

Ο **Φώτιος Χρηματόπουλος** (1929 - 2006) του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής Β΄ Πειραιώς με τη Νέα Δημοκρατία από το 1977 ως το 1981.

## Βιογραφία
Γεννήθηκε στη Μόσχα και σπούδασε νομικά. Μετά τη Μεταπολίτευση ήταν υποψήφιος βουλευτής με τη Νέα Δημοκρατία στην εκλογική περιφέρεια Β΄ Πειραιώς στις εκλογές του 1974 και συγκέντρωσε 4.211 ψήφους. Εξελέγη βουλευτής στις εκλογές του 1977. με 10.671 σταυρούς (1ος σε σταυρούς από το κόμμα στην εν λόγω έδρα).. Στις εκλογές του 1981 ήταν ξανά υποψήφιος και δεν εξελέγη βουλευτής, συγκεντρώνοντας 4.296 ψήφους.. Το 1985 ήταν ξανά υποψήφιος στις εκλογές, χωρίς πάλι να εκλεγεί. Στις δημοτικές εκλογές του 1986 ήταν υποψήφιος δήμαρχος στη Νίκαια, χωρίς επιτυχία, καθώς έλαβε στον πρώτο γύρο ποσοστό 22,94%.
Απεβίωσε σε ηλικία 77 ετών, το 2006.

## Παραπομπές


## Πηγές
* 

Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τη Νέα Δημοκρατία
Χρήστος Μαχαιρίτσας

Ο **Χρήστος Μαχαιρίτσας** (1932 - 24 Δεκεμβρίου 1992) ήταν Έλληνας διπλωμάτης και στέλεχος διεθνών οργανισμών. Διετέλεσε διευθυντής του Διπλωματικού Γραφείου του πρωθυπουργού Ανδρέα Παπανδρέου από τον Οκτώβριο του 1981 έως το Σεπτέμβριο του 1987.

## Βιογραφικά στοιχεία
Γεννήθηκε στην Αθήνα το 1932, με καταγωγή από εύπορη οικογένεια του Βόλου. Σπούδασε στη Νομική Σχολή Αθηνών και πραγματοποίησε μεταπτυχιακές σπουδές πολιτικών επιστημών και φιλοσοφίας στο Ινστιτούτο Πολιτικών Σπουδών του Παρισιού (Sciences Po), διεθνών σχέσεων και διεθνούς δικαίου στην Ακαδημία Διεθνούς Δικαίου της Χάγης και διεθνούς δικαίου στο Ινστιτούτο Ανώτατων Διεθνών Σπουδών του Παρισιού (Institut des Hautes Études Internationales).

Υπήρξε στέλεχος του Οργανισμού για την Οικονομική Συνεργασία και Ανάπτυξη (ΟΟΣΑ) στο Παρίσι, και του Οργανισμού Πυρηνικής Ενέργειας, επίσης στο Παρίσι.

Από το 1975 ήταν επιστημονικός συνεργάτης στην Έδρα Διεθνούς Δικαίου της Νομικής Σχολής Αθηνών. Επί κυβερνήσεων Καραμανλή και Ράλλη διετέλεσε σύμβουλος διεθνούς δικαίου στο υπουργείο Εξωτερικών και σύμβουλος της ελληνικής αντιπροσωπείας στο Διεθνές Δικαστήριο της Χάγης στην εκδίκαση της διαφοράς με την Τουρκία για την υφαλοκρηπίδα.

Το 1978 γνωρίστηκε με τον Ανδρέα Παπανδρέου, και ανέλαβε διευθυντής του Διπλωματικού Γραφείου του τον Οκτώβριο του 1981 όταν έγινε πρωθυπουργός. Απομακρύνθηκε το Σεπτέμβριο του 1987 μετά από επιθέσεις του Μένιου Κουτσόγιωργα, που τον θεωρούσε «άνθρωπο του προηγούμενου καθεστώτος». Τον διαδέχθηκε ο πρέσβης Κυριάκος Ροδουσάκης.

Πέθανε από καρκίνο στο Παρίσι το 1992.

## Πηγές


Κατηγορία:Έλληνες διπλωμάτες
Κλωναρίδου

Η **Κλωναρίδου** είναι συνοικία η οποία βρίσκεται στο τετράγωνο το οποίο σχηματίζουν η Λεωφόρος Ιωνίας και οι οδοί Πατησίων, Καυταντζόγλου και Σαρανταπόρου. Εκεί παλιά βρισκόταν η Ζυθοποιία Φιξ, η οποία ανήκε στον Βαυαρό Κάρολο Φιξ, ενώ πριν ανήκε, μαζί με τον Δρακούλη, στους Μικρασιάτες αδερφούς Μιλτιάδη και Ερρίκο Κλωναρίδη, από το όνομα των οποίων πήρε η περιοχή το όνομα. Στην αστική συγκοινωνία εξυπηρετείται από το σταθμό μετρό Κάτω Πατησίων και από γραμμές λεωφορείων και τρόλεϊ.

## Παραπομπές


Κατηγορία:Συνοικίες και περιοχές Αθήνας
Νανούρισμα

[thumb|''Νανούρισμα,'' πίνακας του 19ου αιώνα του [Φρανσουά Ρις (*François Riss*)]]

**Νανούρισμα** ονομάζεται ένα χαλαρωτικό μουσικό κομμάτι ή τραγούδι, το οποίο συνήθως απευθύνονται σε μικρά παιδιά. Οι σκοποί του νανουρίσματος ποικίλλουν, και σε ορισμένες κοινωνίες χρησιμοποιούνται για να μεταδοθεί η πολιτιστική γνώση ή παράδοση. Πολλές φορές τα νανουρίσματα χρησιμοποιούνται για την ανάπτυξη των επικοινωνιακών δεξιοτήτων, ανάδειξη της συναισθηματικής νοημοσύνης, συντήρηση της προσοχής των βρεφών, μετριασμό της διέγερσης των βρεφών και ρύθμιση της συμπεριφοράς τους. Ίσως μια από τις πιο σημαντικές χρήσεις των νανουρισμάτων είναι το κοίμισμα των βρεφών. Ως εκ τούτου, η μουσική είναι συχνά απλή και επαναλαμβανόμενη. Νανουρίσματα μπορούν να βρεθούν σε πολλές χώρες, και έχουν υπάρξει από τους αρχαίους χρόνους.

## Παραπομπές


## Εξωτερικοί σύνδεσμοι
*Ελληνικός πολιτισμός, νανουρίσματα
*Δύο παραλλαγές ενός παραδοσιακού νανουρίσματος από το νησί της Ρόδου, "Το μωρό μας κάνει νάνι", ερμηνευμένο από τον σύλλογο γυναικών στην Κοσκινού Ρόδου, και "Κοιμήσου με τη ζάχαρη", ερμηνευμένο από την Ηρακλειά Παρδάλου στον Αρχάγγελο Ρόδου. Και τα δύο ηχογραφήθηκαν και βιντεοσκοπήθηκαν το 2022 από τον Thede Kahl και τον Σωτήρη Ρουσιάκη στη Ρόδο.

Κατηγορία:Μουσικά είδη
Κατηγορία:Παιδικά τραγούδια
Αυτοκράτειρα Μιτσίκο

μικρογραφία|260x260εσ|left|Η αυτοκράτειρα Μιτσίκο το 2014

Η **Μιτσίκο** (, *Michiko Shōda*, γεννήθηκε ως Μιτσίκο Σόντα, 24 Οκτωβρίου 1934) είναι η σύζυγος του 125ου αυτοκράτορα της Ιαπωνίας Ακιχίτο και η βασιλομήτωρ του 126ου αυτοκράτορα της Ιαπωνίας Ναρουχίτο.
 
Είναι η πρώτη αυτοκράτειρα της Ιαπωνίας που δεν προέρχεται από τον Αυτοκρατορικό Οίκο της Ιαπωνίας αλλά από την αστική τάξη της Ιαπωνίας.

## Βιογραφία
Γεννήθηκε στις 24 Οκτωβρίου 1934 στο Πανεπιστημιακό Νοσοκομείο του Τόκιο. Γονείς της ήταν ο Χιντεσαμπούρο Σόντα και η Φουμίκο Σοετζίμα.

Παντρεύτηκε τον τότε διάδοχο πρίγκιπα Ακιχίτο στις 10 Απριλίου 1959, και μαζί απέκτησαν:
* Ναρουχίτο (γεν. το 1960), παντρεμένος με την Μασάκο Οουάντα. Απέκτησαν 1 παιδί.
* Φουμιχίτο (γεν. το 1965), παντρεμένος με την Κίκο Καουασίμα. Απέκτησαν 3 παιδιά.
*  Σαγιάκο Νόρι-νο-μίγια, μετέπειτα Σαγιάκο Κουρόντα (γεν. το 1969), παντρεμένη με τον Γιοσίκι Κουρόντα. Δεν απέκτησαν παιδιά.

## Παραπομπές


## Πηγές
* Japanese Empress who dreams of being invisible - Telegraph
* Empress Michiko - The Japan Times

Κατηγορία:Αυτοκράτειρες της Ιαπωνίας
Κατηγορία:Πριγκίπισσες της Ιαπωνίας
Κατηγορία:Βασιλομήτωρ
Κατηγορία:Πρώην Ρωμαιοκαθολικοί
Κατηγορία:Αποδέκτες του Τάγματος του Λευκού Αετού (Πολωνία)
Α1 Κατηγορία υδατοσφαίρισης γυναικών 2014-15

Το πρωτάθλημα Ελλάδας πόλο γυναικών για την περίοδο 2014–15 ήταν το 28ο στην ιστορία του θεσμού. Διεξήχθη ως συνήθως με τη συμμετοχή οκτώ ομάδων. Πρωταθλήτρια ομάδα αναδείχθηκε στις 30 Μαΐου ο Ολυμπιακός για 6η φορά στην ιστορία του, επικρατώντας στην επεισοδιακή σειρά των τελικών με 3-2 της Βουλιαγμένης. Οι ερυθρόλευκες ολοκλήρωσαν έτσι εξαιρετικά την αγωνιστική περίοδο, καθώς ένα μήνα νωρίτερα είχαν κατακτήσει και την Ευρωλίγκα.

## Κανονική περίοδος
### Βαθμολογία

*ΝΟΒΑ και Ηρακλής έχουν από ένα μηδενισμό και μία ποινή αφαίρεσης τριών βαθμών.

### Αποτελέσματα
Πηγή: ΣΠΟΡ ΦΜ

## Πλέι οφ
Στα πλέι οφ προκρίθηκαν οι τέσσερις πρώτες ομάδες της κανονικής περιόδου. Οι ημιτελικές σειρές και ο μικρός τελικός κρίθηκαν στις δύο νίκες, ενώ ο μεγάλος τελικός κρίθηκε στις τρεις. Εκεί ο Ολυμπιακός αν και προηγήθηκε 2-0, τελικά χρειάστηκε και 5ο αγώνα για να επικρατήσει της Βουλιαγμένης. Ο τελευταίος τελικός δεν τελείωσε ποτέ λόγω αποχώρησης της Βουλιαγμένης τρία λεπτά πριν το τέλος, με τον Ολυμπιακό να προηγείται με 10-4.

Το πανόραμα των πλέι οφ:

### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι
*Κολυμβητική Ομοσπονδία Ελλάδος
*Βαθμολογία κι αποτελέσματα κανονικής περιόδου Ιστότοπος waterpololive.gr



2014 2015
Κατηγορία:Υδατοσφαίριση το 2014
Κατηγορία:Υδατοσφαίριση το 2015
Διάτμηση

**Διάτμηση** ονομάζεται η καταπόνηση που εμφανίζεται σε ένα σώμα όταν δύο ίσες και αντίθετες δυνάμεις ενεργούν κάθετα στον άξονα του.

Στη μηχανική διατμητική τάση ονομάζεται το πηλίκο της παράλληλης ή εφαπτομενικής δύναμης που εφαρμόζεται σε μια διατομή του υλικού προς την επιφάνεια της διατομής. Δηλαδή η διατμητική τάση είναι η τάση που είναι παράλληλη στο επίπεδο της διατομής.
Συμβολίζεται δε με το ελληνικό μικρόγραμμα **τ** (ταυ). Μονάδα μέτρησης της διατμητικής τάσης στο Διεθνές Σύστημα Μονάδων (SI) είναι το πασκάλ που είναι ίσο με 1 Νιούτον (μονάδα ασκούμενης δύναμης) ανά τετραγωνικό μέτρο (μέτρο επιφάνειας εφαρμογής στο SI).

## Διάτμηση λόγω στρέψης

Διατμητικές τάσεις εμφανίζονται και στο εσωτερικό στοιχείων που καταπονούνται από στρέψη λόγω στης στροφής κάθε διατομής σε σχέση με την επόμενη.

## Διάτμηση στα ρευστά

Ειδικότερα, στη μηχανική των ρευστών η διατμητική τάση είναι η δύναμη που συνηθέστερα παραμορφώνει τα ρευστά, στη ροή τους, ανεξάρτητα το πόσο μικρή μπορεί να είναι.

Ως διατμητική τάση χαρακτηρίζεται το πηλίκο της παράλληλης ή εφαπτομενικής δύναμης που εφαρμόζεται σε μια επιφάνεια ρευστού, προς το εμβαδόν της επιφάνειας αυτής. 

Συνέπεια του παραπάνω ορισμού είναι ότι κάθε ρευστό (υγρό ή αέριο) που βρίσκεται σε ισορροπία δε δέχεται διατμητική τάση.
Η Διατμητική τάση εφαρμόζεται εφαπτομενικά σε αντίθεση με την πίεση που εφαρμόζεται κάθετα στην επιφάνεια του ρευστού.

* Τύπος:  **τ = F / A**, όπου F η παράλληλη συνιστώσα της δύναμης εφαρμογής και Α η επιφάνεια εφαρμογής.

## Σημειώσεις


## Πηγές
* Παναγιώτης Α. Βουθούνης Τεχνική μηχανική αντοχή των υλικών, Αθήνα, 1993
* Γ.Ι. Τσαμασφύρος Μηχανική παραμορφώσιμων σωμάτων Τόμος Ι και ΙΙ, 1990 Εκδόσεις Συμμετρία

Κατηγορία:Μηχανική ρευστών
Κατηγορία:Θεμελιώδεις έννοιες της φυσικής
Κατηγορία:Μηχανική συνεχούς μέσου
Κατηγορία:Τεχνική μηχανική
Θεοχάρης Κεραμιτσόγλου

Ο **Θεοχάρης Κεραμιτσόγλου** (απαντάται και **Κεραμιτζόγλου**) του Χρήστου (1915-2006) ήταν Έλληνας πολιτικός και βουλευτής.

## Σταδιοδρομία
Γεννήθηκε στο Διδυμότειχο το 1915. Εργάστηκε ως ιδιωτικός υπάλληλος..  Στις εκλογές του 1958 εξελέγη βουλευτής στην εκλογική περιφέρεια Έβρου με την ΕΔΑ. 

Πέθανε στη γενέτειρά του σε ηλικία 91 ετών στις 9 Ιουλίου 2006.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Έβρου
Εκκλησία των Γουάντσε

Η **Εκκλησία των Γουάντσε** (ισπανικά: *Iglesia del Pueblo Guanche*) είναι μια θρησκευτική οργάνωση που ιδρύθηκε το 2001 στο Σαν Κριστόμπαλ ντε Λα Λαγούνα (Τενερίφη, Κανάρια Νησιά, Ισπανία), με σκοπό να διασώσει και να διαδώσει την ειδωλολατρική θρησκεία του Γκουάχες. Η εκκλησία ιδρύθηκε από μια ομάδα θιασώτες της Μητέρας Θεάς αυτόχθονες Τσαξιράξι.

Η Εκκλησία εκτελεί τελετουργικά, σύμφωνα με το αρχαίο έθιμο, συμπεριλαμβανομένων των γάμων. Το 2002 έλαβε χώρα ο πρώτος γάμος ιθαγενών της Τενερίφης από την κατάκτηση των Καναρίων κατά τον δέκατο πέμπτο αιώνα. Η Εκκλησία λατρεύει όλους τους Ιθαγενείς θεούς αλλά κυρίως η θεά Τσαξιράξι. Η Εκκλησία τιμά και άλλες θεές μητέρες  άλλων θρησκειών.

Η Εκκλησία των Γουάντσε είναι παρόμοια με άλλες νεο-παγανιστικές κινήσεις όπως η Ελληνική εθνική θρησκεία  ή η Άσατρου. Το 2008 η Εκκλησία είχε περίπου 300 μέλη.

## Παραπομπές - σημειώσεις


## Σχετικές ιστοσελίδες
* Επίσημη Ιστοσελίδα

Κατηγορία:Γουάντσε
Κατηγορία:Μυθολογία των Γουάντσε
Κατηγορία:Νέα θρησκευτικά κινήματα
Κατηγορία:Παγανισμός
Κατάλογος φωτεινότερων αστέρων

Αυτός είναι ένας **κατάλογος των λαμπρότερων [[Αστέρας|αστέρων]]**, όπως καθορίζεται από το μέσο οπτικό φαινόμενο μέγεθος m(V) που παρατηρείται από τη Γη. Σημειώνεται ότι με γυμνό μάτι, κοντινοί διπλοί ή πολλαπλοί αστέρες εμφανίζονται ως ένα αστέρι του οποίου το φαινόμενο μέγεθος είναι φωτεινότερο από αυτό των συστατικών του, π.χ. το διπλό σύστημα άλφα Κενταύρου έχει φαινόμενο μέγεθος –0,27, αλλά ο φωτεινότερος αστέρας του, το α Κενταύρου Α, έχει φαινόμενο μέγεθος –0,01. Έτσι ο άλφα Κενταύρου είναι το τρίτο λαμπρότερο αστέρι στο νυχτερινό ουρανό, ενώ το α Κενταύρου Α είναι ο τέταρτος φωτεινότερος μεμονωμένος αστέρας.

Ο πίνακας περιλαμβάνει αστέρες με μέγεθος μέχρι +2,5, καθώς ο αριθμός των παρατηρούμενων αστέρων αυξάνει εκθετικά όσο το φαινόμενο μέγεθος μεγαλώνει.

## Παραπομπές


## Δείτε επίσης
* Κατάλογος αστέρων ανά αστερισμό

Φωτεινοτερ
Αγαθόβουλος

Ο **Αγαθόβουλος** ήταν  Αλεξανδρινός Κυνικός φιλόσοφος του 2ου αιώνα μ.Χ.

Γεννήθηκε στην Αλεξάνδρεια, όπου κι έζησε τον 2ο αιώνα μ.Χ.. Είναι γνωστός για τις σφοδρές επιθέσεις του εναντίον της ανηθικότητας που μάστιζε την εποχή, όπως επίσης για τον λιτό και έντιμο βίο που διήγε. Ο Αγαθόβουλος ήταν δάσκαλος του φιλοσόφου Πελεγρίνου, γενικότερα όμως για τη δράση του, υπάρχουν μαρτυρίες από τον Λουκιανό, καθώς λίγα είναι γνωστά για τη ζωή του.

## Παραπομπές


## Εξωτερικοί σύνδεσμοι
* Περί δικαιοσύνης εν τη πολιτεία (Διάλογος) : Αγαθόβουλος, Ευσέβιος, Στέφανος 

Κατηγορία:Κυνικοί φιλόσοφοι
Tele2 Arena

Η **Tele2 Arena** είναι ένα γήπεδο πολλαπλών χρήσεων στη Στοκχόλμη, στο Johanneshov, νότια από το κέντρο της πόλης. 

Η αρένα έχει συστελλόμενη στέγη και είναι σε θέση να φιλοξενήσει συναυλίες, αγώνες ιππασίας, μηχανοκίνητο αθλητισμό, αθλήματα σε πάγο, banquettes, εκθέσεις, εταιρικές εκδηλώσεις και συνελεύσεις, εκτός από ποδόσφαιρικούς αγώνες. 
Χρησιμοποιείται πάντως περισσότερο για συναυλίες και ποδοσφαιρικούς αγώνες, φιλοξενώντας τους εντός έδρας αγώνες της Allsvenskan. Οι ομάδες που το χρησιμοποιούν είναι οι Τζουργκάρντεν και Χάμαρμπι. Η αρένα έχει χωρητικότητα 30.000 με 33.000 θεατές σε αγώνες ποδοσφαίρου. Οι εγκαταστάσεις του πληρούν τις απαιτήσεις της FIFA και της UEFA για διεθνείς αγώνες και τουρνουά. Όταν χρησιμοποιείται για συναυλίες, το γήπεδο μπορεί να φτάσει σε  χωρητικότητα τους 45.000 θεατές. 
Το κόστος κατασκευής υπολογίζεται σε 2,7 δισεκατομμύρια κορόνες, συμπεριλαμβανομένου και ενός νέου χώρου στάθμευσης κάτω από την αρένα. Το κόστος αυτό σταθμίζεται σε σχέση με τα έσοδα από τις πωλήσεις του κτιρίου, τα δικαιώματα και ενοικίαση από τον φορέα που εκτελεί την αρένα.

## Παραπομπές


Κατηγορία:Αίθουσες συναυλιών στη Σουηδία
Κατηγορία:Αθλητικές εγκαταστάσεις στη Σουηδία
Κατηγορία:Στάδια με εισελκόμενη κλειστή οροφή στην Ευρώπη
Απόστολος Αηδονάς

Ο **Απόστολος Αηδονάς** του Γεωργίου (Θεσσαλονίκη, 1918 - 10 Αυγούστου 2009) ήταν Έλληνας δικηγόρος και βουλευτής Θεσσαλονίκης επί δεκαετίες. Ήταν επίσης Γενικός Επιθεωρητής της ΔΕΘ και Γενικός Διευθυντής Οργανισμού Λιμένος Θεσσαλονίκης. Για την αντιστασιακή και πολεμική του δράση τιμήθηκε με τον Πολεμικό Σταυρό Γ΄ Τάξεως και με το Μετάλλιο Εξαίρετων Πράξεων.

## Βιογραφία
Καταγόταν από την Επανομή Θεσσαλονίκης και σπούδασε νομικά στο Πανεπιστήμιο της Αθήνας. Εργάστηκε ως αυτοκινητιστής και ως δικηγόρος. Κατά τον Πόλεμο του 1940 πολέμησε στο ελληνοαλβανικό Μέτωπο και πήρε μέρος σε πολλές μάχες. Επίσης, ανέπτυξε αντιστασιακή δράση, ιδρύοντας τις οργανώσεις "Ιερός Λόχος", "Πατριωτικό Ελληνικό Κομιτάτο" και "Φιλική Εταιρεία".
Εκλέχθηκε βουλευτής Θεσσαλονίκης για πρώτη φορά το 1951 με τον Ελληνικό Συναγερμό, αργότερα όμως διαγράφηκε από τον Παπάγο.. To 1953 πήρε μέρος στην επαναληπτική εκλογή για μία έδρα, την οποία κέρδισε η Ελένη Σκούρα (ο Αηδονάς ήρθε 4ος). Έπειτα εντάχθηκε στην ΕΡΕ και στις εκλογές του 1956 , του 1958 (πρώην Δήμου Θεσσ.) και του 1961 εξελέγη βουλευτής Θεσσαλονίκης. Για τελευταία φορά εξελέγη βουλευτής Υπολοίπου Θεσσαλονίκης στις εκλογές του 1974 με 11.672 σταυρούς προτίμησης.
Το 1957, με δική του εισήγηση ιδρύθηκε ο ΟΑΣΘ.
Ασχολήθηκε και με την Τοπική Αυτοδιοίκηση, υπηρετώντας ως δημοτικός σύμβουλος στο Δήμο Θεσσαλονίκης. Έπειτα από τη Μεταπολίτευση, συνέβαλε στην επέκταση των δρομολογίων για τα αστικά λεωφορεία, φτάνοντας ως την Επανομή.
Με τη σύζυγό του, Σοφία Δημητρίου Δημητριάδου, απέκτησαν μία κόρη, τη Νέλλη, οικονομολόγο, εκπαιδευτικό και επί μακρόν δημοτική σύμβουλο Θεσσαλονίκης και έναν γιο, το δικηγόρο Γιώργο, μέλος του Δ.Σ. του ΔΣΘ.

Απεβίωσε το 2009 και η ταφή του έγινε στην Επανομή.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Κατηγορία:Πολεμικός Σταυρός Γ' Τάξεως
Μιναμότο νο Γιοριτόμο

Ο **Μιναμότο νο Γιοριτόμο** (πέθανε το 1199) ήταν ο πρώτος Ιάπωνας Σόγκουν του σογκουνάτου Κακαμούρα (1192-1333). Το αξίωμα του σήμαινε "μεγάλος στρατηγός που κατακτά τους βάρβαρους της ανατολής". Αργότερα η θέση μονιμοποιήθηκε και υπήρχε μέχρι το τέλος της περιόδου Έντο (1868).

## Η ζωή του
Γεννήθηκε το 1147 στην Ιαπωνία. Ίδρυσε το Σογκουνάτο Κακαμούρα και ήταν αρχηγός της φατρίας Μιναμότο. Είχε αποκτήσει μεγάλη δύναμη αφού εξαφάνισε μια άλλη φατρία, που ονομαζόταν Τάιρα. Μετά τον θάνατο του, αν και οι σόγκουν προέρχονταν από τους Μιναμότο, η πραγματική εξουσία ανήκε στην Μασάκο Χότζο, τη χήρα του. Δεν είναι σίγουρο από πού προήλθε ο θάνατος του, αλλά λέγεται ότι γύρω στα 1199, σκοτώθηκε πέφτοντας από το άλογο του.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Ιαπωνίας
Μοναστηράκι Αργολίδας

Το **Μοναστηράκι** (*παλαιά ονομασία: Πρίφτιανι*) είναι χωριό στο νομό Αργολίδας,**** χτισμένο στους πρόποδες του όρους Εύβοια, ανάμεσα σε δύο χαμηλούς λόφους. Γεωγραφικά βρίσκεται δίπλα στις Μυκήνες και το αρχαίο Ηραίο και έχει θέα σε ολόκληρο τον Αργολικό κάμπο. Το Μοναστηράκι αποτελούσε ξεχωριστή κοινότητα μέχρι το 2010, οπότε αυτή καταργήθηκε και το χωριό εντάχθηκε στο διευρυμένο δήμο Άργους-Μυκηνών.

## Ιστορία και γενικά στοιχεία
Στην αρχαιότητα, το Μοναστηράκι υπήρξε ιδιαίτερα σημαντικό για τις γειτονικές του πόλεις, όπως καταδεικνύεται από ένα αρχαίο λατομείο, από όπου οι Μυκηναίοι εξόρυσσαν πέτρωμα για την ανέγερση των ταφικών μνημείων τους.

Το σύγχρονο χωριό ιδρύθηκε επί τουρκοκρατίας όταν στο χώρο όπου βρίσκεται σήμερα η κεντρική πλατεία του ανακαλύφθηκε μια πηγή καθαρού νερού· λόγω αυτού του γεγονότος, οι κάτοικοι του παρακείμενου (και σήμερα ανύπαρκτου) χωριού Πλέσσα μετοίκησαν σε αυτό, ιδρύοντας το Πρίφτιανι (=Παπαδοχώρι). Το όνομα, αρβανίτικης προέλευσης, οφείλεται στους Αρβανίτες που βρίσκονταν ανάμεσα σε αυτούς που αποτέλεσαν τους πρώτους του κατοίκους.

Το 1935, στα πλαίσια προσπαθειών της ελληνικής κυβέρνησης να "εξελληνίσει" σε πανελλήνιο επίπεδο αρβανίτικα, σλαβικά, βενετσιάνικα κ.ά. ονόματα χωριών, το Πρίφτανι μετονομάστηκε σε Μοναστηράκι, όνομα που εμπνεύστηκε από μια γειτονική σπηλιά όπου κατά το παρελθόν ζούσε και μόναζε ένας μοναχός (

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Friends Arena

Το **Friends Arena** είναι ένα εθνικό στάδιο της Σουηδίας και χρησιμοποιείται κυρίως για αγώνες ποδόσφαιρου.

Έχει επίσης αναδιπλούμενη οροφή και είναι γήπεδο πολλαπλών χρήσεων που βρίσκεται δίπλα στη λίμνη Råstasjön στη Σόλνα, ακριβώς βόρεια του κέντρου της πόλης της Στοκχόλμης. Το στάδιο χρησιμοποιείται κυρίως από την εθνική ομάδα ποδοσφαίρου της Σουηδίας, για το Σουηδικό πρωτάθλημα ποδοσφαίρου, Allsvenskan, από την ποδοσφαιρική ομάδα ΑΙΚ και για τον τελικό του Melodifestivalen (με εξαίρεση το 2021 λόγω της πανδημίας COVID-19. Ο χώρος έχει συνολική χωρητικότητα 65.000 θεατές σε συναυλίες και 50.000 σε ποδοσφαιρικούς αγώνες, αλλά για ασφάλεια και άνεση στο γήπεδο μπορεί να μειωθεί η χωρητικότητα ώστε να επιτευχθεί ένα πιο οικείο περιβάλλον για τις μικρότερες εκδηλώσεις, με χωρητικότητα περίπου 20.000 θεατές. Το Friends Arena είναι το μεγαλύτερο γήπεδο ποδοσφαίρου στη Σουηδία.

## Ιστορία
Αρχικά υπήρχαν σχέδια για την κατασκευή ενός νέου εθνικού σταδίου κοντά στο εσωτερικό χώρο της Ericsson Globe στη Στοκχόλμη, αλλά την 1η Απριλίου του 2006, η Σουηδική Ποδοσφαιρική Ομοσπονδία (SvFF) πήρε την απόφαση για την κατασκευή του νέου γηπέδου στη Σόλνα. Η τιμή αυτή υπολογίστηκε ότι θα κοστίσει περίπου 1,9 δισεκατομμύρια κορώνες (€ 170.000.000) για να ολοκληρωθεί. Το εκτιμώμενο κόστος πριν από την έναρξη της κατασκευής ήταν 2,300,000,000 κορώνες. Ο παρόν χώρος αντικατέστησε το στάδιο Råsunda,το πρώην εθνικό στάδιο της Σουηδίας για το ποδόσφαιρο. Το Råsunda κατεδαφίστηκε και ήταν το πρώτο γήπεδο που φιλοξένησε ένα Παγκόσμιο Κύπελλο Ποδοσφαίρου. To μπλοκ με 700 διαμερίσματα και κτίρια γραφείων έχουν ανεγερθεί στην περιοχή.

Η Swedbank απέκτησε τα δικαιώματα ονομασίας του γηπέδου πληρώνοντας 153 εκατομμύρια κορώνες (περίπου € 20.500.000) συμφωνία η οποία θα διαρκέσει μέχρι το 2023. Αν και η αρένα ήταν αρχικά γνωστή ως Swedbank Arena στο πλαίσιο της συμφωνίας, η Swedbank ανακοίνωσε στις 28 Μαρτίου του 2012 ότι θα δωρίσει τα δικαιώματα της ονομασίας της σε συνεταίρους, έναν μη κερδοσκοπικό οργανισμό κατά του σχολικού εκφοβισμού του οποίου η Swedbank είναι υποστηρικτής. Ως εκ τούτου, το γήπεδο μετονομάστηκε σε Friends Arena.

## Παραπομπές


Κατηγορία:Στάδια ποδοσφαίρου στη Σουηδία
Κατηγορία:Κτίρια και κατασκευές στη Σουηδία
Κατηγορία:Στάδια με εισελκόμενη κλειστή οροφή στην Ευρώπη
Scandinavium

Το **Scandinavium** είναι  χώρος εκδηλώσεων στο Γκέτεμποργκ της Σουηδίας. Η κατασκευή του ξεκίνησε το 1969, μετά από δεκαετίες με αποτυχίες, και εγκαινιάστηκε στις 18 Μαΐου του 1971.

Το Scandinavium έχει επιλεγεί ως μια αρένα για πρωτάθληματα κλειστού χώρου τουλάχιστον πενήντα φορές, φιλοξενώντας εκδηλώσεις όπως το Παγκόσμιο Πρωτάθλημα χάντμπολ και χόκεϊ επί πάγου, τα ευρωπαϊκά πρωταθλήματα, τελικό του Davis Cup, και το 1985 στο διαγωνισμό τραγουδιού της Eurovision. Το Scandinavium είναι η αρένα της Φρελούντα ΧΚ μιας σουηδικής ομάδας που αγωνίζεται στο Πρωτάθλημα χόκεϊ επί πάγου Σουηδίας.

## Παραπομπές


## Εξωτερικοί σύνδεσμοι
* 

Κατηγορία:Γήπεδα χόκεϊ επί πάγου στη Σουηδία
Κατηγορία:Αίθουσες συναυλιών στη Σουηδία
Κατηγορία:Γκέτεμποργκ
Γιάρνο Τρούλι

Ο **Γιάρνο Τρούλι** (Πεσκάρα, 13 Ιουλίου 1974) είναι Ιταλός πρώην οδηγός της
Φόρμουλα 1. Συμμετείχε στο πρωτάθλημα από το 1997 μέχρι το 2011. Η μοναδική νίκη που πέτυχε ήταν στο Γκραν Πρι του Μονακό το 2004.

## Βιογραφία
Γεννήθηκε στην Πεσκάρα στις 13 Ιουλίου του 1974. Οι γονείς του οι οποίοι ήταν φανατικοί οπαδοί των μηχανοκίνητων σπορ, του 
έδωσαν το όνομα Γιάρνο γιατί ήθελαν να τιμήσουν το Φινλανδό οδηγό αγώνων Μοτοκρός Γιάρνο Σαάρινεν ο οποίος σκοτώθηκε στη Μόντσα στις 20 Μαΐου του 1973.

Ξεκίνησε την καριέρα του από τα καρτ. Το 1997 εντάχθηκε στη Φόρμουλα 1 με την ομάδα της Μινάρντι. Ακολούθησαν οι ομάδες Προστ Γκραν Πρι, Ρενό Φόρμουλα 1, Τογιότα Φόρμουλα 1 και Τιμ Λότους. Όταν στο τέλος του Πρωταθλήματος του 2011 ο αγωνιστικός διευθυντής της Τιμ Λότους Τόνι Φερνάντες του είπε πως την επόμενη σεζόν δε θα είχε θέση οδηγού στην ομάδα επειδή η ομάδα θα άλλαζε όνομα και αυτό σήμαινε πως θα ξεκινούσε ένα νέο κεφάλαιο, αποφάσισε να αποχωρήσει εντελώς από το σπορ για να ασχοληθεί με άλλα πράγματα.

## Παραπομπές


## Εξωτερικοί σύνδεσμοι
* 
* 

Κατηγορία:Ιταλοί οδηγοί της Φόρμουλα 1
Γιώργος Δέλιος

Ο **Γιώργος Δέλιος** (1897 - 24 Ιουλίου 1980) ήταν Έλληνας λογοτέχνης από τη Βόρεια Ελλάδα, από τους πρώτους που καλλιέργησαν τον εσωτερικό μονόλογο στη λογοτεχνία. Από το 1962 (οπότε ιδρύθηκε) ως το 1978 ήταν πρόεδρος της Εταιρείας Λογοτεχνών Θεσσαλονίκης. To 1975 τιμήθηκε με κρατικό λογοτεχνικό βραβείο για το δοκίμιό του "Φυσιογνωμίες του ξένου έντεχνου λόγου" (βραβείο κριτικής-δοκιμίου).

## Βιογραφία
Γεννήθηκε στο Βάβδο Χαλκιδικής και έκανε μαθήματα (ως ακροατής) στη νεοσύστατη Φιλοσοφική Σχολή του ΑΠΘ . Εργάστηκε στους Σιδηροδρόμους ως υπάλληλος και στο δήμο. Υπήρξε ένα από τα ιδρυτικά μέλη του Άρη Θεσσαλονίκης. Στη συνέχεια εργάστηκε στο ραδιοσταθμό της συμπρωτεύουσας.
Στα γράμματα εμφανίστηκε το 1932, όταν ίδρυσε μαζί με τους Στ. Ξεφλούδα, Αλ. Γιαννόπουλο, Γ. Βαφόπουλο και Πέτρο Σπανδωνίδη, το περιοδικό "Μακεδονικές Ημέρες". Έκτοτε δημοσίευσε πολλά διηγήματα και μυθιστορήματα. Μετά την Κατοχή εξέδωσε τη σειρά διηγημάτων "Μουσική δωματίου".
Πέθανε από καρκίνο τον Ιούλιο του 1980 στη Θεσσαλονίκη, όπου έζησε ολόκληρη τη ζωή του.

## Επιλεγμένα έργα
*"Νέοι Κόσμοι" (θεατρικό, 1932)
*"Άνθρωποι που νοσταλγούν" (μυθιστόρημα , 1934)
*"Στα ίχνη του άγνωστου θεού" (μυθιστόρημα, 1937)
*"Μουσική δωματίου" (διηγήματα, 1947)
*"Ο ήλιος και τ' αστέρια" (μυθιστόρημα)
*"Οικογένεια" (μυθιστορήματα, 1957)
*"Κασσανδρινή ακτή" (διηγήματα, 1967)
*"Δοκιμασία" (μυθιστόρημα 1969)
*"Επιλογή" (1978)

## Παραπομπές


## Εξωτερικοί σύνδεσμοι
*Γιώργος Δέλιος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Γενιά του '30
Τσιναντέγα

Η **Τσιναντέγα**  (ισπανικά: *Chinandega*, ισπανική  προφορά ΔΦΑ: [tʃinanˈdeɣa]) είναι πόλη και έδρα του διαμερίσματος της Τσιναντέγα στη Νικαράγουα

Η Τσιναντέγα είναι η πέμπτη μεγαλύτερη πόλη της Νικαράγουας, με έναν πληθυσμό 121.793 κατοίκων (2006), και με 151,000 στο δήμο.

## Ιστορία
Η πόλη βρίσκεται κοντά στα σύνορα με την Ονδούρα.

Η πόλη της Τσιναντέγα έχει το παρατσούκλι «Πόλη των Πορτοκαλιών» (*Ciudad de las Naranjas*). Το όνομα της είναι Νάουατλ προέλευσης, αν και η ακριβής έννοια της αμφισβητείται. Μπορεί να προέρχεται από τις λέξεις: *Chinamitl-tacatl* (*Τσινάμιτλ-τάκατλ*), «τόπος που περιβάλλεται από τους καλάμους».

Ήταν μια μικρή πόλη κατά τη διάρκεια της αποικιακής εποχής. 

Ο ισπανός χρονικογράφος μοναχός Αντόνιο Εσπινόθα Βάθκεθ περιγράφει την επίσκεψη του στη Τσιναντέγα το 1613 ως εξής: Η πόλη της Τσιναντέγα αποτελείται από πολλούς ινδιάνους, άφθονο καλαμπόκι, και όλους τους καρπούς της γης, και φαίνεται να είναι ένα κομμάτι παραδείσου.

Το 1842, ονομάστηκε πρωτεύουσα της βραχύβιας Ομοσπονδιακής Δημοκρατίας της Κεντρικής Αμερικής, και το 1858, έγινε το κέντρο ενός νέου διοικητικού διαμερίσματος.

Την 1η Νοεμβρίου 1998, η Τσιναντέγα είχε πληγεί από μαζικές πλημμύρες που προκάλεσε ο τυφώνας Μιτς.

## Εκκλησίες

### Ενορία της Παναγίας Σάντα Άνα
thumb|left|240px|Η Ενορία της Παναγίας Σάντα Άνα, Τσιναντέγα
Η Ενορία της Παναγίας Σάντα Άνα είναι μια πολύ σημαντική εκκλησία της πόλης και έχει αντέξει τους σεισμούς.

## Πηγές


## Εξωτερικοί σύνδεσμοι
* Στατιστικά Στοιχεία της Τσιναντέγα 
* 
* Στατιστικά Στοιχεία της Τσιναντέγα 
* ViaNica: Chinandega 
* Nicatour: Chinandega  

Κατηγορία:Πόλεις της Νικαράγουας
Αφιερωματικό σημείωμα

Το **αφιερωματικό σημείωμα** στις εκδόσεις είναι σημείωμα που δηλώνει τη φιλική σύνδεση ή ευχαριστία εκ μέρους του συγγραφέα προς κάποιο άλλο πρόσωπο. Συγκεκριμένα, απευθύνεται σε ένα συγκεκριμένο πρόσωπο, ως δείγμα σεβασμού, εκτίμησης και αγάπης εκ μέρους του συγγραφέα. Το αφιερωματικό σημείωμα έχει τη δική του θέση σε αντίστοιχη σελίδα (σελίδα αφιέρωσης) και αποτελεί μέρος της εισαγωγικής ενότητας ενός βιβλίου, που προτάσσεται του κυρίως κειμένου.

## Θέση και λειτουργία του αφιερωματικού σημειώματος
Σε νεότερα βιβλία, το αφιερωματικό σημείωμα εντοπίζεται μόνο του στη σελίδα αφιέρωσης, συνήθως στην πρόσθια όψη της σελίδας, μετά την σελίδα τίτλου, στο εσωτερικό της εισαγωγικής ενότητας του βιβλίου. Μπορεί να εκτείνεται σε μία ή περισσότερες σειρές ανάλογα με τη σπουδαιότητά του, ενώ μπορεί να εμφανίζεται και σε εκτενέστερη εκδοχή ως αφιερωματικό γράμμα ή αφιερωματικός πρόλογος στην αρχή του βιβλίου. Σήμερα, το αφιερωματικό σημείωμα λειτουργεί κυρίως ως μέρος της αυτοέκθεσης του συγγραφέα απέναντι στους αναγνώστες του.

## Ιστορία
Δείγματα αφιερώσεων παρέχονται ήδη από την κλασική αρχαιότητα. Ωστόσο, τα αφιερωματικά σημειώματα άρχισαν να τυπώνονται συστηματικά από τη δεκαετία του 1460, με διαφορετικούς τίτλους (Πρόλογος, Προς τους Αναγνώστες) και άλλες παρόμοιες προσφωνήσεις προς κληρικούς ή ηγεμόνες. 

Πέρα από την επιθυμία να εκφράσουν την ευγνωμοσύνη τους προς ένα συγκεκριμένο πρόσωπο, οι συγγραφείς συχνά είχαν και άλλους λόγους να αφιερώσουν το έργο τους σε κάποιο πρόσωπο, όπως να γνωστοποιήσουν κάποιο επικείμενο σχέδιό τους, που έχρηζε οικονομικής ενίσχυσης. 

Τον 18ο αιώνα, δεν ήταν σύνηθες οι εκδότες να αμείβουν τους συγγραφείς. Οι συγγραφείς είχαν την τάση να αμείβονται στο πλαίσιο κάποιας πελατειακής σχέσης, κατά την οποία ο συγγραφέας-πελάτης απέδιδε φόρο τιμής μέσω της αφιέρωσης, στον προστάτη ή την προστάτιδά του. Ένας τυπικός συγγραφέας συνήθως αφιέρωνε το βιβλίο του σε μια υψηλού κύρους προσωπικότητα - πρίγκιπες ή επισκόπους- ή σε μια πόλη και προσπαθούσε να κερδίσει κάποια χρήματα μέσω αυτής της πρακτικής. Σε πολλές περιπτώσεις ο αιτών ήταν τυχερός και λάμβανε κάποιο δώρο από τον προστάτη. Σε ορισμένες περιπτώσεις μάλιστα ο συγγραφέας υποτασσόταν στον προστάτη και μια επίσημη αφιέρωση περιέκλειε συχνά μια πολύ περίτεχνη και υποτακτική αγάπη. Σε κάποιες άλλες περιπτώσεις δεν ήταν μόνο οι συγγραφείς που προσπαθούσαν να κερδίσουν λίγα χρήματα, αλλά και οι τυπογράφοι προσπαθούσαν μέσω των αφιερωματικών σημειωμάτων να καλύψουν ένα μέρος των εξόδων τους.

Άλλος ένας σκοπός των αφιερωματικών αυτών σημειωμάτων ήταν να κάνουν ευρύτερα γνωστά τα άτομα που εργάστηκαν ποικιλοτρόπως για την ολοκλήρωση της έκδοσης. Λόγου χάριν να εκφράσουν ευχαριστίες προς τον συλλέκτη που παραχώρησε το πρωτότυπο και συχνά μοναδικό χειρόγραφό του, προς τον φιλόλογο που επιμελήθηκε την έκδοση ή κάποιον λόγιο που έτεινε χείρα βοηθείας στην φιλολογική αποκατάσταση του κειμένου.

Το αφιερωματικό σημείωμα δεν πρέπει να συγχέεται με την χειρόγραφη αφιέρωση ενός και μόνο αντιτύπου (υπογεγραμμένο αντίτυπο).
## Παραπομπές

## Εξωτερικοί σύνδεσμοι

Κατηγορία:Εκδόσεις
Κατηγορία:Σχεδιασμός βιβλίων
Λόκας Ευβοίας

Ο **Λόκας** είναι οικισμός του Δήμου Κύμης - Αλιβερίου, στην κεντρική Εύβοια, κτισμένος αμφιθεατρικά στους πρόποδες του ανατολικού τμήματος του βουνού της Δίρφυος (Μαυροβούνι) και σε υψόμετρο 143 μέτρων. Έχει πληθυσμό 45 κατοίκους, σύμφωνα με την απογραφή του 2011. Τα περισσότερα από τα 85 σπίτια του παραμένουν κλειστά. Υπάγεται διοικητικά στην Δημοτική Ενότητα Κονίστρων  και είναι ένας από τους πιο παλιούς οικισμούς της περιοχής. Στο κάτω μέρος του χωρίου είναι οι πηγές Κολέθρα και Φλέγα. Όλη η περιοχή της Κύμης υδροδοτείται από τις πήγες αυτές.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Westland Welkin

Το **Westland Welkin** ήταν βρετανικό δικινητήριο βαρύ μαχητικό μεγάλου ύψους πτήσης (η αγγλική λέξη *welkin* σημαίνει "θόλος του ουρανού", δηλαδή τα ανώτερα στρώματα της ατμόσφαιρας). Αναπτύχθηκε στις αρχές του Δευτέρου Παγκοσμίου Πολέμου προκειμένου να αντιμετωπίσει τα αναγνωριστικά μεγάλου ύψους Junkers Ju 86P της *[[Luftwaffe]]*, καθώς και σαν αντίμετρο σε περίπτωση που οι Γερμανοί επιχειρούσαν βομβαρδισμούς από πολύ μεγάλα ύψη. Παρήχθη μικρός αριθμός Welkin διότι η γερμανική αεροπορία δεν πραγματοποίησε τέτοιου είδους βομβαρδισμούς.

## Σχεδιασμός και ανάπτυξη
Η κατασκευάστρια πρότεινε το σχέδιο P.14, που βασίζονταν στο προγενέστερο Westland Whirlwind, προκειμένου να καλύψει την απαίτηση F.4 του Υπουργείου Αεροπορίας. Επρόκειτο για ένα μεσοπτέρυγο δικινητήριο αεροσκάφος με πτέρυγες πολύ μεγάλου εκπετάσματος (21&nbsp;m) και πιλοτήριο υπό πίεση, προκειμένου να σε πολύ μεγάλα ύψη (περ. στα 12.000&nbsp;m). Στα 1941 το Υπουργείο ζήτησε την κατασκευή δύο πρωτοτύπων, που θα συμμετείχαν σε συγκριτικές δοκιμές με το ανταγωνιστικό Vickers Type 432. Προωθούνταν από κινητήρες  Rolls Royce Merlin Mk.76/77 και ήταν οπλισμένο με τέσσερα πυροβόλα Hispano των 20&nbsp;mm.

## Επιχειρησιακή ιστορία
Όταν τα Welkin Mk.I ήταν έτοιμα να ενταχθούν σε παραγωγή, είχε καταστεί πλέον σαφές ότι η *Luftwaffe* δεν θα πραγματοποιούσε βομβαρδισμούς από μεγάλα ύψη. Αυτό είχε σαν συνέπεια να ολοκληρωθούν μόνο 77 αεροσκάφη, τα οποία δεν αξιοποιήθηκαν επιχειρησιακά. Δύο στάλθηκαν για εκπαίδευση πληρωμάτων στην αεροπορική βάση του Wittering. Πρωτάθηκε η ανάπτυξη μιας έκδοσης νυχτερινού μαχητικού, αλλά δεν εντάχθηκε σε παραγωγή. Η ύπαρξη των Welkin αποκαλύφθηκε στο κοινό μόνο μετά το τέλος του πολέμου.

Τα κυριότερα προβλήματα του αεροσκάφους αφορούσαν την συμπίεση στο κόκπιτ και τις πτέρυγές του, που είχαν μεγάλο πάχος και εκπέτασμα, με αποτέλεσμα να είναι πολύ εύκολο να παρουσιασθεί κατάσταση απώλειας στήριξης (stall).

## Εκδόσεις
; Welkin Mk.I
: Αεροσκάφος παραγωγής

; Welkin NF.Mk.II
: Πρωτότυπο νυχτερινό μαχητικό

## Χρήστες
; Ηνωμένο Βασίλειο
* RAF

## Δείτε επίσης

### Αεροσκάφη που σχετίζονται με την ανάπτυξη του Welkin
* Westland Whirlwind

### Παρόμοια αεροσκάφη
* Vickers Type 432
* Hütter Hü 211

### Κατάλογοι
* Κατάλογος μαχητικών αεροσκαφών

## Σημειώσεις


## Παραπομπές
 

## Βιβλιογραφία
* 
* Goulding, James and Robert Jones. "Meteor, Whirlwind and Welkin". *Camouflage and Markings: RAF Fighter Command Northern Europe, 1936–45*. London: Ducimus Books, 1971. ISBN 0-903234-00-9.
* 
* James, Derek N. *Westland: A History*. Gloucestershire UK: Tempus Publishing Ltd., 2002. ISBN 0-7524-2772-5.
* Mondey, David. *Westland* (Planemakers 2). London: Jane's Publishing Company, 1982. ISBN 0-7106-0134-4.
* 
* Webb, D. Collier. "Tested & Failed, Flight Test Accidents of the 1940s-1960s: Westland Welkin." *Aeroplane Monthly*, February 1996.
* 
* 
* 

## Εξωτερικοί σύνδεσμοι
* 

Welkin
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
Ραούλ Λοέ

Ο **Ραούλ Σεντρίκ Λοέ** (γεννημένος στις 31 Ιανουαρίου 1989) είναι Καμερουνέζος επαγγελματίας ποδοσφαιριστής, ο οποίος αγωνίζεται για λογαριασμό της ισπανικής ΚΑ Οσασούνα ως αμυντικός μέσος.

## Συλλογική Καριέρα
Γεννημένος στο προάστιο Κουρμπεβουά του Παρισιού, ο Λοέ μετακόμισε στην Ισπανία το 2008 σε ηλικία 19 ετών, όπου και εντάχθηκε στην ερασιτεχνική ομάδα της Μαντσέγο ΚΦ. Στις 14 Αυγούστου 2009, υπέγραψε συμβόλαιο συνεργασίας με την ΑΝ Θέουτα στην τρίτη κατηγορία, αφότου κατάφερε να πείσει για την αξία του στη διάρκεια δοκιμαστικής περιόδου, όπου και αγωνίστηκε σε 35 αναμετρήσεις στη διάρκεια της πρώτης του σεζόν, ενώ αγωνίστηκε και στις δύο αναμετρήσεις που έλαβαν χώρα για την Φάση των 32 του Κυπέλλου Ισπανίας της αμέσως επόμενης σεζόν, μεταξύ της ομάδας του και της ΦΚ Μπαρτσελόνα.

Στη διάρκεια της θερινής μεταγραφικής περιόδου του 2011, ο Λοέ μεταγράφηκε στην ΚΑ Οσασούνα, όπου και κλήθηκε να αγωνιστεί με την δεύτερη ομάδα του συλλόγου, η οποία αγωνιζόταν επίσης στην τρίτη κατηγορία. Πραγματοποίησε το ντεμπούτο του σε αποστολή για αναμέτρηση της Πριμέρα Ντιβιζιόν στις 21 Δεκεμβρίου 2011, ωστόσο παρέμεινε στον πάγκο της ομάδας του στην αναμέτρηση με την ΟΝ Αλμερία.

Στις 12 Ιανουαρίου 2012, ο Λοέ πραγματοποίησε το επαγγελματικό του ντεμπούτο με τους Ναβαρραίους σε αναμέτρηση απέναντι στην Μπαρτσελόνα για το εγχώριο κύπελλο εκείνης της σεζόν (εντός έδρας ήττα με σκορ 1–2, συνολικό σκορ 1–6). Στις 3 Μαρτίου, αγωνίστηκε στην πρώτη του αναμέτρηση για το πρωτάθλημα, αγωνιζόμενος και στα 90 λεπτά μίας ισοπαλίας με σκορ 1–1 απέναντι στην ΡΚΝ Μαγιόρκα.

## Διεθνής Καριέρα
Στις 1 Ιουνίου 2013, ο Λοέ κλήθηκε στην Εθνική Καμερούν για πρώτη φορά, στα πλαίσια μιας φιλικής αναμέτρησης απέναντι στην Ουκρανία. Πραγματοποίησε το ντεμπούτο του την αμέσως επόμενη μέρα, ξεκινώντας ως βασικός στην ισοπαλία με σκορ 0–0 στο Ολιμπίσκι.

## Παραπομπές


## Εξωτερικοί Σύνδεσμοι
*Επίσημο προφίλ από την Οσασούνα 
*Προφίλ από το BDFutbol
*Προφίλ στο Futbolme 
*
*Προφίλ από το Soccerway

Κατηγορία:Γάλλοι ποδοσφαιριστές
Κατηγορία:Καμερουνέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές ΑΝ Θέουτα
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Εθνικής Καμερούν
Rai 1

Το κανάλι **Rai 1** (μέχρι τον Μάιο του 2010 γνωστό ως **Rai Uno**) είναι το πρώτο και κυριότερο τηλεοπτικό κανάλι του δημόσιου ραδιοτηλεοπτικού οργανισμού της Ιταλίας, το οποίο έχει τη μεγαλύτερη τηλεθέαση στη χώρα. Πρόκειται για ένα κανάλι γενικού ενδιαφέροντος, επικεντρωμένο σε ενημερωτικές και ψυχαγωγικές εκπομπές ,ταινίες και σειρές. Ο βασικός ανταγωνιστής του είναι το ***Canale 5*** της Mediaset, ιδιοκτησία της *Fininvest S.p.A.* η οποία ανήκει στον Σίλβιο Μπερλουσκόνι.

## Επίσημη ιστοσελίδα
*
*

Κατηγορία:Τηλεόραση στην Ιταλία
Eurosong 2014 - A MAD show

Το **Eurosong 2014 – Α MAD Show** ήταν η δεύτερη τελετή Eurosong - A MAD show, που είναι ο ελληνικός τελικός που έγινε για να επιλεχθεί η ελληνική συμμετοχή στο διαγωνισμό τραγουδιού Eurovision 2014. Η τελετή έγινε στις 11 Μαρτίου 2014. Οι παρουσιαστές ήταν η Δέσποινα Βανδή και ο Γιώργος Καπουτζίδης.

## Τελικός

## Παραπομπές


Κατηγορία:Μουσικά γεγονότα του 2014
Κατηγορία:Διαγωνισμός Τραγουδιού Eurovision 2014
Τριάδα (όνομα)

**Τριάδα** (γενική: *Τριάδας*)· αρχαιοελληνικός τύπος: *Τριάς*· ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
[thumb|250px|Απεικόνιση της αγίας Τριάδας στη Θεία Λειτουργία, [Μιχαήλ Δαμασκηνός|Μιχέλη Δαμασκηνού (16ος αι.) — το άγιο Πνεύμα εικονίζεται ως περιστέρι. (Μουσείο ιερών εικόνων και κειμηλίων Αρχιεπισκοπής Κρήτης.)]]
Το όνομα προέρχεται από τη γιορτή της αγίας Τριάδας, κινητής εορτής, που έχει οριστεί την επόμενη ημέρα (Δευτέρα) της Κυριακής της Πεντηκοστής, της όγδοης Κυριακής μετά την Κυριακή του Πάσχα. Η Πεντηκοστή, γενέθλιος ημέρα της Εκκλησίας, γιορτάζεται σε ανάμνηση της επιφοίτησης του αγίου Πνεύματος σε 120 μαθητές του Ιησού (Πράξεις, β΄ 1-41). (Εικονογραφικά το άγιο Πνεύμα αναπαρίσταται με μορφή φλογών στις κεφαλές των Αποστόλων.) Η *τριάδα* προέρχεται από την αρχαιοελληνική λέξη *τριάς*, γενική *τριάδος*, από το θέμα *τρι-* του αριθμού *τρία*, και εμφανίζεται με τη σημασία του χριστιανικού δόγματος τον 6ο αι. στον Ιουστινιάνειο Κώδικα (Codex Iustinianus).

## Διάδοση του ονόματος
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Τριάδα* παρουσιάζεται ως το 336ο πιο συχνό όνομα (231ο ανάμεσα στα γυναικεία ονόματα).
## Τύποι και υποκοριστικά του ονόματος
*[[Άντα (όνομα)|Άντα]]*.
## Αρσενικός τύπος
*Τριάδης*, εξαιρετικά ασυνήθιστο, γνωστό περισσότερο ως οικογενειακό.

## Σε άλλες γλώσσες
ιταλικά: *Trinità*, ως αντρικό όνομα, γνωστό από τα γουέστερν σπαγγέτι του Ιταλού σκηνοθέτη Έντσο Μπαρμπόνι (Enzo Barboni) *Το όνομα μου είναι Τρινιτά* (*Lo chiamavano Trinità*, 1970) και *Με λένε ακόμα Τρινιτά* (*Continuavano a chiamarlo Trinità*, 1971), με πρωταγωνιστές τον Τέρενς Χιλλ (Terence Hill) και τον Μπαντ Σπένσερ (Bud Spencer).

## Παραπομπές


Κατηγορία:Γυναικεία ελληνικά ονόματα
Κατηγορία:Ονόματα από γιορτές
Κατηγορία:Μεταγενέστερα ονόματα
Eurosong 2013 - A MAD show

Το **Eurosong 2013 – Α MAD Show** ήταν η πρώτη τελετή Eurosong - A MAD show, που είναι ο ελληνικός τελικός που έγινε για να επιλεχθεί η ελληνική συμμετοχή στο διαγωνισμό τραγουδιού Eurovision 2013, μετά τον "Ελληνικό Τελικό".

Η ΕΡΤ ανακοίνωσε στις 15 Ιανουαρίου 2013 ότι είχε καταλήξει σε συμφωνία με τους ιδιώτες μουσικό κανάλι MAD TV για να αναλάβει την οργάνωση και την παραγωγή ενός εθνικού τελικού για να επιλέξετε ένα τραγούδι για να εκπροσωπήσει την Ελλάδα στο διαγωνισμό. Επιπλέον, το MAD TV θα χειριστεί επίσης όλες οι σχετικές προετοιμασίες που σχετίζονται με το διαγωνισμό. Η ΕΡΤ δήλωσε ότι είχε λάβει την απόφαση αυτή, μετά το άνοιγμα προς τις δισκογραφικές εταιρείες και παραλείποντας να εξασφαλίσει μια συμφωνία μαζί τους, όπως και τα προηγούμενα έτη. Επιπλέον, αυτό σηματοδοτεί την πρώτη φορά συμμετοχή της στην Ελλάδα που η ΕΡΤ ανέθεσε την οργάνωση του εθνικού τελικού σε ιδιωτικό κανάλι, το MAD TV.

Στις 21 Ιανουαρίου του 2013, η ΕΡΤ και το MAD TV ανακοίνωσε επίσημα τέσσερις πράξεις που θα λάβουν μέρος σε ένα εθνικό τελικό. Όλες οι τέσσερις συμμετοχές υπέγραψαν με την δισκογραφική εταιρεία Panik Records ή την Platinum Records. Μια ειδική συνέλευση για να παρουσιάσει τα επιλεγμένα τραγούδια διεξήχθη στις 6 Φεβρουαρίου 2013. [6] Ο εθνικός τελικός διεξήχθη στις 18 Φεβρουαρίου 2013, στο Gazi Music Hall, με το νικητή να επιλέγεται 50% μέσω τηλεψηφοφορίας ή μηνυμάτων SMS και 50% με εσωτερική κριτική επιτροπή.

## Τελικός

## Παραπομπές


Κατηγορία:Μουσικά γεγονότα του 2013
Κατηγορία:Διαγωνισμός Τραγουδιού Eurovision 2013